stanford-oval/wikipedia huggingface dataset:
Middle East Airlines
Laivasto

Laivaston keski-ikä heinäkuussa 2022 on 7,6 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Airbus A320-200 | 9 | — |  |
| Airbus A321neo | 9 | — |  |
| Airbus A321XLR | — | 4 | Toimitukset alkavat vuonna 2024. |
| Airbus A330-200 | 5 | — |  |
| Airbus A330-900 | — | 4 | Toimitukset alkavat vuonna 2026. |
| Yhteensä | 23 | 8 |  |
Middle East Airlinesin Airbus A320-200.
Middle East Airlinesin Airbus A321neo.
Middle East Airlinesin Airbus A330-200 laskeutumassa Lontoon Heathrow'n lentoasemalle.
Michèle Torr

| Michelè Torr |
| --- | --- |

Henkilötiedot
Syntynyt: 7. huhtikuuta 1947 (ikä 77)
Muusikko
Tyylilajit:  middle of the road 
Levy-yhtiöt:  Mercury Records ja Disc'AZ 
Aiheesta muualla
www.michele-torr.com
  [ Muokkaa Wikidatassa ] [ ohje ]  
Michèle Torr (s. 7. huhtikuuta 1947) on ranskalainen laulaja. Hän on osallistunut kahdesti Eurovision laulukilpailuun. Vuonna 1966 hän sijoittui Luxemburgin edustajana kymmenenneksi 18 kilpailijan joukosta kappaleella "Ce soir je t'attendais". Vuonna 1977 hän sijoittui Monacon edustajana neljänneksi 18 kilpailijan joukosta kappaleella "Une petite française".
Levyt

1964 : Dans mes bras oublie ta peine
1965 : Dis- moi maintenant
1966 : Ce soir, je t'attendais
1970 : Tous les oiseaux reviennent
1974 : un disque d'amour
1976 : Je m'appelle Michèle
1976 : Jezebel
1977 : Une petite francaise
1977 : J'aime
1978 : Emmène- moi danser ce soir
1979 : Chanson inédite
1980 : Lui
1981 : J'en appelle á la tendresse
1982 : Olympia 83
1983 : Midnight Blue en Irlande
1983 : Adieu
1984 : Donne-moi la main, donne-moi l'amour
1986 : Je t'aime encore
1986 : Qui ?
1987 : Chanson de toujours
1987 : I remenber you
1988 : Je t'avais rapporté
1989 : Argentina
1991 : Vague á l'homme
1993 : A mi vi
1993 : Olé Olé (Kun til Canada)
1995 : A nos beaux jours (country music på fransk)
1997 : Seule
2002 : Donner
2003 : Michèle Torr chante Piaf
2006 : La louve
2008 : Ces années -lá.
Lilli Markkanen

Lilli Markkanen vuonna 1990.
Lilli Kaarina Margareta Markkanen (oik. Väyrynen; 9. toukokuuta 1920 Lappeenranta – 14. marraskuuta 2003 Helsinki) oli suomalainen teatterinaamioitsija ja TV-työn pioneeri. Markkanen aloitti uransa teatterinäyttelijänä 1947. Porin, Kuopion, Vaasan, Hämeenlinnan, Tampereen ja Joensuun teattereiden näyttämöt tulivat hänelle tutuiksi niin näyttelijänä kuin ohjaajanakin.
Markkanen opiskeli ulkomailla ja piti alan kursseja Suomessa ammatti- ja harrastajateattereissa.
Markkanen aloitti päänaamioitsijana Suomen Televisiossa vuonna 1960 ja jatkoi Yleisradiossa vuoteen 1985 asti, jolloin hän jäi eläkkeelle. Hän sai valtion ylimääräisen taiteilijaeläkkeen toukokuusta 1987 alkaen.
Michèle Lesbre

Michèle Lesbre vuonna 2010.
Michèle Lesbre on ranskalainen kirjailija. Häneltä on ilmestynyt 11 teosta, joista on toistaiseksi suomennettu vain Punainen sohva (Le canapé rouge) Lurra Editionsin kustantamana vuonna 2014. Teos oli alkukielellään Goncourt-palkintoehdokkaana vuonna 2008.
Lesbren teokset ovat kerroksellisia ja usein niissä sivutaan sotaa tai muuta yhteiskunnallista mullistusta, joka muovaa ihmisen elämää peruuttamattomasti. Lesbren katse on tarkka ja runollinen ja hänen kielensä rikasta.kenen mukaan?
Tuotanto

La Belle Inutile, Le Rocher, 1991
Un homme assis, Manya,‎ 1993
Une simple chute, Actes Sud,‎ 1997
Que la nuit demeure, Actes Sud,‎ 1999
Victor Dojlida, une vie dans l’ombre, Noésis,‎ 2001 - Sabine Wespieser, 2013
Nina par hasard, Le Seuil,‎ 2001
Boléro, Sabine Wespieser,‎ 2003
Un certain Felloni, Sabine Wespieser,‎ 2004
La Petite Trotteuse, Sabine Wespieser,‎ 2005
Le Canapé rouge, Sabine Wespieser,‎ 2007 (Punainen sohva Lurraeditions 2014)
Sur le sable, Sabine Wespieser,‎ 2009
Nina par hasard, Sabine Wespieser,‎ 2010
Mais d’où venez-vous?, Sylvie Granotierin kanssa, Seuil,‎ 2010
Un lac immense et blanc, Sabine Wespieser,‎ 2011
Écoute la pluie, Sabine Wespieser,‎ 2013
Mario Strikers: Charged Football

| Mario Strikers: Charged Football |
| --- | --- |

Kehittäjä:  Next Level Games
Julkaisija:  Nintendo
Jakelija:  Nintendo eShop
Pelisarja:  Mario Strikers
Julkaistu:  NA 30. heinäkuuta 2007EU 25. toukokuuta 2007
Lajityyppi:  urheilupeli
Pelimuoto:  yksinpeli, moninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7  USK 6 
Alusta:  Wii
Jakelumuoto:  Wiin optinen levy
Lisää peliartikkeleitaVideopelien teemasivulla
Infobox OK  : 
Mario Strikers: Charged Football (myös lyhyemmin Mario Strikers Charged) on Next Level Gamesin kehittämä ja Nintendon julkaisema jalkapalloaiheinen urheilupeli. Peli on julkaistu vuonna 2007 Wiille. Peli eroaa tavallisesta jalkapallosta monella tavalla: oikean jalkapallon säännöt on unohdettu, joukkueilla on maalivahdin lisäksi 4 kenttäpelaajaa, ottelun pituus on 1 – 5 minuuttia, pallo on metallinen ja pelaajat voivat tehdä superlaukauksia sekä riistää pallon muista Mario-peleistä tutuilla esineillä. Peli on Mario Smash Footballin jatko-osa.
Pelaaminen

Pelin idea on sama kuin oikeassakin jalkapallossa, vaikkakin peli on hyvin epärealistinen. Suurimpina eroina voidaan pitää runsaasti pienempää kenttää ja tuomaroinnin sekä sääntöjen puuttumista. Jalkapallonakin toimii metallinen kuula, eikä nahkapallo. Pelaajat saattavat heittäytyä myös väkivaltaisiksi: esimerkiksi rajuilla taklauksilla voi riistää pallon vastustajalta.
Pelissä pelaajat voivat saada erilaisia esineitä, joilla  pysäyttää vastustajansa. On esimerkiksi punaisia kilpiä, jotka raivaavat kaikki esteet tieltään sekä Chain Chomp, joka jahtaa ja kaataa vastustajan joukkueen pelaajia. On myös mahdollista saada Power Upeja, kuten tähtiä ja turbosieniä, ja kapteenien erikoiskykyjä, kuten marion muuttuminen jättiläiseksi. Näitä saa lähinnä vastustajan rajujen taklauksien takia.
Kaikki kapteenit voivat tehdä Mega Striken eli eräänlaisen superlaukauksen, joka tehdään pitämällä B-painiketta pohjassa tarvittavan ajan. Silloin näkyviin tulee mittari, jonka osoitin pysäytetään B-painikkeella kahdesti pallojen määrän ja nopeuden säätämiseksi. Pelaaja nousee korkealle ilmaan ja laukaisee useita palloja. Tämän jälkeen toinen pelaaja yrittää torjua laukauksia Wii Remoten avulla. Sivuhahmot eivät voi tehdä Mega Strikejä, tosin ne voivat tehdä omia superlaukauksiaan, skillshoteja. Skillshot on kuin tavallinen laukaus, mutta sillä on jonkinlainen erikoisominaisuus. Se saattaa esimerkiksi sytyttää maalivahdin hanskat tuleen tai sähköttää maalivahdin. Jokaisella pelaajalla on erilainen skillshot.
Kun palloa syötellään, siihen latautuu energiaa, ja on helpompaa tehdä maali. Energiaa voi ladata myös pitämällä B-painiketta pohjassa ja syöttämällä, ennen kuin pelaaja laukaisee.[lähde? ] Pelin päätyttyä tasatilanteessa käynnistyy jatkoaika. Se toimii maalista poikki- periaatteella, eli jommankumman joukkueen tehdessä maalin peli loppuu.
Stadionit

Pelissä on 17 stadionia, joista jotkut täytyy avata yksinpelitilassa. Jotkin stadionit ovat ns. Classiceja, eli ne ovat samoja, kuin Mario Smash Footballissa, pelin edeltäjässä.
Joillain stadioneilla on erityisominaisuuksia. Thunder Islandin tuuli voi työntää pelaajia kentältä, sillä sillä ei ole sähköaitaa. Joillain stadioneilla on esteitä kuten The Sand Tombin kivet ja hiekka, joka hidastaa kulkua. Classic-stadionit eivät ole aivan samoja kuin Mario Smash Footballissa. Esimerkiksi Bowser Stadiumissa näkee stadionin ulkopuolelle avaruuteen, stadionit ovat pimeämpiä ja maalit ovat erilaiset.
Pelitilat > Domination-tila

Domination-tilassa pelaaja pelaa ystävyysottelun tietokonetta tai toista pelaajaa vastaan. Pelaaja valitsee joukkueensa ja stadionin, joilla haluaa pelata. Tässä tilassa sääntöjä voi muuttaa jonkin verran, ja tietokoneen taitotason voi valita. Domination-tilassa voi pelata yhdestä neljään pelaajaa.
Pelitilat > Road to the Striker Cup

Road to the Striker Cup on pelitila, jossa kilpaillaan Fire, Crystal ja Striker Cupissa. Pelaaja pelaa ensin alkusarjan ja sitten finaalit, jos on menestynyt tarpeeksi hyvin alkusarjassa. Turnauksia voittamalla saa kapteeneja ja uusia stadioneita käyttöönsä Domination-tilaan. Sääntöjä ei voi muuttaa tässä tilassa. Ennen turnauksen aloittamista pelaaja valitsee turnauksen Normal- tai Extreme-vaikeusasteen. Vaikeustasoa ei voi muulla lailla muuttaa. Road to the Striker Cupissa voi pelata yhdestä neljään pelaajaa.
Pelitilat > Striker Challenges

Striker Challangesissa pelaaja pelaa erilaisissa ottelutilanteissa, ja yrittää päästä tiettyyn tavoitteeseen, kuten jatkoajalla voittamiseen tai selvästä tappioasemasta nousemiseen. Eri tasoja voittamalla pelaaja saa Player Cardeja, joilla voi muuttaa sääntöjä Domination-tilassa.
Pelitilat > Nintendo Wi-Fi-tila

Mario Strikers: Charged Football on Wiin toinen peli, joka käyttää Nintendo Wi-Fi Connectionia Pokémon Battle Revolutionin ollessa ensimmäinen.
Nintendo Wi-Fi-tilassa on kaksi eri tilaa: Ranked, eli pelaaja voi pelata satunnaista pelaajaa vastaan, ja Friendly, jossa pelaaja pelaa Wii friend-ystävää vastaan. Ranked-tilassa pelaaja saa tuloksesta pisteitä, joiden mukaan hän sijoittuu listalle. Ranked-tilassa sääntöjä ei voi muuttaa, kun taas Friendly-tilassa pelattaessa niitä voi muuttaa saman verran kuin Domination-tilassa.
Pelitilat > Muut tilat

Strikers ABCssa pelaaja voi opetella pelaamaan erilaisten oppituntien avulla. Pelaaja valitsee oppitunnin ja yrittää läpäistä sen. Pelissä on myös palkintosali, jossa pelaaja voi katsella turnauspalkintojaan ja Striker Challangeseista voittamia Player Cardejaan.
Hahmot

Hahmoja on kahdenlaisia: kapteeneja ja sivuhahmoja. Maalivahtia ei voi valita – se on aina Kritter.
Joukkueiden kapteeneilla on tärkeä rooli pelissä. Näillä pelaajilla on omat erikoiskykynsä, jotka vaikuttavat suoraan otteluiden lopputulokseen. Pelissä voi pysäyttää vastustajan esimerkiksi muuttamalla Marion Super-Marioksi tai jäädyttää vastustajasi Prinsessa Peachin valokuvauskyvyllä. Joukkueeseen voi valita yhden kapteenin 12 eri hahmosta ja 3 joukkuepelaajaa 8 erilaisesta hahmosta.
Hahmojen ominaisuudet vaihtelevat. Pelaajien ominaisuuksia kuvataan diagrammeilla. Hahmot ovat joko ominaisuuksiltaan tasaisia, kuten Mario tai Koopa, tai niillä on hyviä ja huonoja puolia.
| --- | --- |
 Kapteenit Mario  Luigi  Prinsessa Peach  Prinsessa Daisy  Yoshi  Donkey Kong  Diddy Kong  Wario  Waluigi  Bowser  Bowser Jr.  Petey Piranha:  Sivuhahmot Hammer Bros.  Toad  Koopa Troopa  Birdo  Monty Mole  Boo  Shy Guy  Dry Bones
Arvostelut

Peliä on arvosteltu useilla internetsivuilla ja lehdissä. Sen yksinpelitilojaon kritisoitu liian yksipuolisiksi ja helpoiksi, mutta moninpeliä on kehuttu. Se sai arvosanan 7 tilt.tvn arvostelussa. IGN UK:lta se sai 8.7 kymmenestä, ja se sai Eurogamerilta 8/10. Pelit-lehden arvostelussa se sai 82 sadasta pisteestä.
Aiheesta muualla

Mario Strikers Charged MobyGamesissa (englanniksi)
Mario-pelit
| --- | --- |
Tasohyppelyt:   Donkey Kong  Mario Bros.  Super Mario Bros.  Super Mario Bros.: The Lost Levels (SMB2J)  Super Mario Bros. 2  Super Mario Land  Super Mario Bros. 3  Super Mario World  Super Mario Land 2  Super Mario 64  Super Mario Sunshine  Super Princess Peach  New Super Mario Bros.  Super Mario Galaxy  New Super Mario Bros. Wii  Super Mario Galaxy 2  Super Mario 3D Land  New Super Mario Bros. 2  New Super Mario Bros. U  Super Mario 3D World  Super Mario Odyssey 
Roolipelit:   Super Mario RPG  Mario & Luigi: Superstar Saga  Mario & Luigi: Partners in Time  Mario & Luigi: Bowser’s Inside Story  Mario & Luigi: Dream Team Bros.  Mario & Luigi: Paper Jam Bros. 
Paper Mario:   Paper Mario  Paper Mario: The Thousand-Year Door  Super Paper Mario  Paper Mario: Sticker Star  Paper Mario: Color Splash  Paper Mario: The Origami King 
Spinoff-pelit:   Mario Kart -pelisarja  Mario Party -pelisarja  Mario Golf -pelisarja  Mario Tennis -pelisarja  Luigi's Mansion  Mario Superstar Baseball  Mario Smash Football  Mario Strikers: Charged Football  Dance Dance Revolution Mario Mix  Super Mario Ball  Dr. Mario -pelisarja  Wrecking Crew  Wrecking Crew 98  Mario Slam Basketball  Mario Sports Mix  Mario & Sonic at the Olympic Games  Mario & Sonic at the Olympic Winter Games  Mario & Sonic at the London 2012 Olympic Games  Boom Street  Luigi’s Mansion 2  Mario & Sonic at the Sochi 2014 Olympic Winter Games  Mario & Sonic at the Rio 2016 Olympic Games  Mario & Sonic at the Tokyo 2020 Olympic Games 
Uudelleenjulkaisut:   Super Mario All-Stars  Super Mario Bros. DX  Super Mario Advance  Super Mario Advance 2  Super Mario Advance 4  Super Mario 64 DS 
Ajopelit:   Super Mario Kart  Mario Kart 64  Mario Kart: Super Circuit  Mario Kart: Double Dash!!  Mario Kart DS  Mario Kart Wii  Mario Kart 7  Mario Kart 8  Mario Kart 8 Deluxe 
Yoshi-pelit:   Super Mario World 2  Super Mario Advance 3  Yoshi’s Story  Yoshi’s Island DS  Yoshi’s Universal Gravitation  Yoshi Touch & Go  Yoshi’s New Island  Yoshi’s Woolly World  Yoshi’s Crafted World 
Muut pelit:   Hotel Mario  Marios FUNdamentals  Mario Is Missing!  Mario Teaches Typing  Mario's Time Machine  Super Mario: Blue Twilight DX  Super Mario's Wacky Worlds  Captain Toad: Treasure Tracker  Super Mario Maker  Super Mario Maker 2
Matti Reinikka

Matti Reinikka (22. marraskuuta 1883 Kurikka – 10. maaliskuuta 1917 Helsinki) oli suomalainen sortovuosina aktivistien toiminnassa mukana ollut kauppa-apulainen, joka yritti maaliskuussa 1905 murhata Viipurin läänin kuvernöörin Nikolai Mjasojedovin. Hän oli edellisenä vuonna ollut myös pidätettynä prokuraattori Eliel Soisalon-Soinisen murhan suunnittelusta epäiltynä.
Elämä > Nuoruusvuodet

Reinikan isä kauppias Matti Reinikka piti kauppaliikettä Kurikan Koivistonkylässä. Reinikka kävi kansakoulun ja toimi sitten apulaisena isänsä kaupassa sekä teki maataloustöitä. Hän toimi myös paikallisen nuorisoseuran puheenjohtajana.
Elämä > Prokuraattorin murhayritys

Elokuussa 1904 Reinikka lähti Kurikasta Ruotsiin, jossa hän työskenteli jonkin aikaa tupakkatehtaassa Härnösandissa. Hän palasi Suomeen jo syyskuun lopulla käyttäen Hugo Alfred Strömin nimelle kirjoitettua väärennettyä passia. Reinikka asettui asumaan Hospits Betaniaan Helsinkiin. Vähän myöhemmin hänet pidätettiin prokuraattori Eliel Soisalon-Soinisen Bulevardi 2:ssa sijainneen asunnon rappukäytävästä. Poliisi epäili Reinikan suunnitelleen prokuraattorin murhaamista. ”Ströminä” esiintynyt Reinikka onnistui kuitenkin harhauttamaan poliisia väittämällä, että oikea Reinikka oli vasta tulossa Ruotsista suorittamaan kyseistä attentaattia ja että hän oli itse matkustanut etukäteen Helsinkiin päästäkseen varoittamaan viranomaisia. Hän liikkui tämän jälkeen poliisien kanssa Helsingissä muka auttamassa näitä oikean Reinikan löytämisessä, mutta paljastui kun eräät kurikkalaiset tuttavat tervehtivät häntä sirkusnäytöksen yleisössä. Reinikka onnistui livahtamaan pakoon, matkusti Helsingistä junalla Keravalle ja jatkoi sitten matkaa jalkaisin Jokelaan pitkin ratalinjaa. Hän kuitenkin kaatui liikkuvan junan alle ja menetti oikean kätensä. Reinikka tuotiin Helsingin Kirurgiseen sairaalaan ja hän joutui poliisivalvontaan. Hän onnistui kuitenkin pakenemaan sairaalasta erään ystävänsä avustuksella ja matkusti laivakokkina esiintyen laivalla Tukholmaan.
Elämä > Kuvernöörin murhayritys

Reinikka sai Tukholmassa jatkohoitoa vammaansa ja matkusti sen jälkeen Haaparannalle, josta hankki itselleen puisen tekokäden. Hän palasi Suomeen helmikuussa 1905. Koska toinen aktivisti Lennart Hohenthal oli jo murhannut Soisalon-Soinisen, valitsi Reinikka uudeksi kohteekseen Viipurin läänin venäläisen kuvernöörin Mjasojedovin. Reinikka saapui Viipuriin 5. maaliskuuta ja meni 21. maaliskuuta lääninhallituksen taloon. Odotettuaan pari tuntia odotushuoneessa hän pääsi pujahtamaan kuvernööri Mjasojedovin työhuoneeseen vartijan poistuttua hetkeksi paikalta. Reinikka ampui työpöytänsä takana istunutta kuvernööriä Browning-pistoolilla ensin kylkeen, jolloin tämä piiloutui pöydän alle. Toinen laukaus osui Mjasojedovin takapuoleen, kolmas lattiaan. Neljännellä yrittämällä ase jumittui, eikä yksikätinen Reinikka pystynyt korjaamaan sitä, joten hän pakeni juosten paikalta. Takaa-ajajat saivat hänet kiinni Pantsarlahdenkadulla. Mjasojedov selvisi murhayrityksestä lievillä vammoilla, ja tapauksesta tuli yleinen naurunaihe. Reinikka kertoi kuulusteluissa toimineensa yksin ilman avustajia. Hän sai ensin kahden vuoden ja kahden kuukauden kuritushuonerangaistuksen, jonka hovioikeus korotti neljään vuoteen. Murhayrityksen suunnittelussa avustaneet työläisaktivistit August Rissanen ja Kalle Procopé selvisivät sakoilla.
Elämä > Myöhemmät vaiheet

Reinikka suoritti kuritushuonetuomionsa Kakolan vankilassa Turussa ja vapautui kolmen vuoden kuluttua. Sen jälkeen hän toimi vakuutusyhtiö Fennian matkatarkastajana. Hän toimi samalla edelleen aktivistien salaisena yhdysmiehenä ja matkusteli näissä asioissa myös Ruotsissa ja Tanskassa. Jouduttuaan taas kerran santarmien pidättämäksi ja kuulusteltavaksi uutta vankilatuomiota pelännyt Reinikka päätti tehdä itsemurhan. Hän otti yöllä 10. maaliskuuta 1917 kuolettavan annoksen myrkyllistä fenolia Helsingin Kaivokadulla sijainneessa matkustajakoti Untolassa, johon oli kirjautunut muutamaa päivää aiemmin. Hänet vietiin sairaalaan, jossa hän kuoli. Vain muutamaa päivää myöhemmin helmikuun vallankumous johti sortokausien päättymiseen Suomessa.
Aiheesta muualla

Muotokuva pohjalaisesta nuorukaisesta, Suomen Kuvalehti, 31.01.1931, nro 5, s. 30, Kansalliskirjaston digitaaliset aineistot
Eino I. Parmanen : Matti Reinikan pako Kirurgisesta sairaalasta, Kansan kuvalehti, 03.03.1933, nro 10, s. 26, Kansalliskirjaston digitaaliset aineistot
Eino I. Parmanen : Matti Reinikka. Eräs sortovuosien aikuisista aktivisteistamme, Kymenlaakson vartio, 01.12.1939, nro 12, s. 5, Kansalliskirjaston digitaaliset aineistot
Liopétri

| Liopétri Λιοπέτρι |
| --- | --- |
 Liopétri
 Koordinaatit: 35°0′9″N, 33°53′18″E 
Valtio:   Kypros
Alue:  Famagusta
Hallinto:  
 – Asutustyyppi:  kylä ja kyläyhdyskunta
Väkiluku (2011):  4 591
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Liopétri (kreik. Λιοπέτρι) on kylä ja kyläyhdyskunta (koinótita) Famagustan alueella Kyproksen tasavallassa Kyproksen saarella. Sen väkiluku on 4 591 (2011).
Liopétrin kylä sijaitsee Kyproksen kaakkoisosissa linnuntietä noin 14 kilometriä etelälounaaseen Famagustasta. Kylä on ollut olemassa viimeistään keskiajalla, jolloin se esiintyy kartoissa nimimuodossa Ligopetri. Kylän merkittävimmät kirkot ovat Pyhän Andronikoksen (Ágios Andrónikos) kirkko 1400-luvulta ja Neitsyt Marian (Panagía) kirkko 1500-luvulta.
2. syyskuuta 1958 kylässä käytiin Liopétrin taistelu brittien ja kyproslaisen EOKA:n joukkojen välillä. Taistelupaikka on nykyään vapaustaistelun muistomerkki.
Liopleurodon

| Liopleurodon |
| --- | --- |

 Jurakausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Joutsenliskot Plesiosauria
Heimo::  Pliosaurukset Pliosauridae
Suku::  Liopleurodon  Sauvage, 1873
Lajit
 Liopleurodon ferox  Liopleurodon pachydeirus  Liopleurodon rossicus  Liopleurodon macromerus 
Katso myös
   Liopleurodon Wikispeciesissä   Liopleurodon Commonsissa 
Infobox OKNimi-testi OK: 
Liopleurodon oli pliosauruksiin kuulunut merimatelija joka eli jurakaudella 165–150 miljoonaa vuotta sitten. Suurimmat yksilöt ovat kasvaneet noin seitsemän metrin mittaisiksi.
Liopleurodonin fossiileja on löydetty Englannista, Ranskasta, Saksasta ja Itä-Euroopasta.
Toisin kuin useimmilla joutsenliskoilla, liopleurodonin etuevät olivat pienemmät kuin takaevät. Se luultavasti ui liikuttamalla takaeviään ja käytti etueviään jarrutukseen, kääntymiseen ja pinnalle nousemiseen. Liopleurodon söi joutsenliskoja, kalaliskoja ja myös toisia pliosaureja.
Merivaara

| Merivaara Oy |
| --- | --- |
Yritysmuoto:  Osakeyhtiö
Perustettu:  1901
Kotipaikka:  Hollola, Suomi
Tuotteet:  leikkauspöydät   leikkausvalaisimet  saliohjausjärjestelmät
Henkilöstö:  50
Emoyhtiö:  Lojer Oy
Tytäryhtiöt:  Merivaara AB, Merivaara AS
Kotisivu:  http://www.merivaara.fi
Infobox OKVirheellinen NIMI-arvo: 
Merivaara Oy   on suomalainen, Lojer -konserniin kuuluva yhtiö, joka kehittää ja valmistaa leikkauspöytiä, leikkausvalaisimia sekä saliohjaus- ja AV-järjestelmiä leikkaussaleihin.
Merivaaran pääkonttori, tuotekehitys ja tuotanto sijaitsevat Hollolassa. Merivaaralla on tytäryhtiöt Ruotsissa ja Norjassa. Yhtiössä työskentelee yhteensä noin 50 henkilöä.
Historia

Merivaaran edeltäjä, Helsingin Uusi Rautasänkytehdas, Polsa & Sjöstedt, perustettiin vuonna 1901 Helsingissä. Sairaalakalusteiden tuotanto alkoi vuonna 1910, kun ensimmäiset leikkauspöydät valmistuivat.
Vähitellen alettiin valmistaa myös muita sairaalakalusteita, kuten sänkyjä. Perustajan Juho Merivaaran kuoltua vuonna 1938 yritys siirtyi vähitellen Instrumentariumin omistukseen. Merivaara oli seuraavien vuosikymmenten ajan Instrumentariumin divisioona, mutta kun General Electric osti Instrumentariumin 2003, joukko johtajia osti Merivaaran.
Merivaara tuotti sairaalakalusteiden ohella myös metallirunkoisia huonekaluja koteihin ja julkisiin tiloihin. 1920- ja 1930-luvulta tunnetaan erityisesti Pauli E. Blomstedtin funktionalistiset putkihuonekalut. Instrumentariumin vuosina Merivaaralle suunnittelivat muun muassa Aarne Ervi (kesäkalusteita), Ola Kettunen (Ulla- ja Kulho-tuolit), Ilmari Tapiovaara (Kiki- ja Nana-tuolit), Seppo Paatero (Jaana-tuoli),  ja Esko Pajamies (tuoleja ja naulakoita).
Toukokuussa 2019 sastamalalainen sairaalakalustevalmistaja Lojer Oy kertoi ostavansa Merivaaran sairaalasänkyjen liiketoiminnan Suomessa, Ruotsissa ja Norjassa, liikevaihdoltaan noin 9 miljoonaa euroa vuodessa. Merivaara-konsernista siirtyy Lojerille 28 työntekijää. Sairaalasänkyjen valmistus pysyy edelleen Lahdessa.
Vuonna 2022 Lojer Oy osti Merivaara Oy:n koko osakekannan pääomasijoittaja Intera Partners Oy:ltä. Kaupan jälkeen yhtiön toiminta on siirtynyt Lahdesta Hollolaan.
Aiheesta muualla

Rautainen aarre
Pörssitieto: Merivaara -yhtiöt.
Merivaara Oy:n viralliset kotisivut.
Lights and Shadows (kappale)

|  Lights and Shadows |
| --- | --- |

Kappaleen tiedot
Esittäjä(t):  O’G3NE
Levy-yhtiö:  BMG
Kesto:  03:00
Tyylilaji:  pop
Julkaistu:  3. maaliskuuta 2017
Säveltäjä(t):  Rory de Kievit Rick Vol
Sanoittaja(t):  Rory de Kievit Rick Vol
Euroviisutiedot
Vuosi:  2017
Maa:  Alankomaat
Kieli:  englanti
Sijoitus:  11.
Pisteet:  150
Sijoitus semifinaalissa:  4.
Pisteet semifinaalissa:  200
Sanat:  sanoitus
Lights and Shadows on alankomaalaisen yhtyeen O’G3NEn esittämä kappale, jolla he edustivat Alankomaita vuoden 2017 Eurovision laulukilpailussa.
Kappale kilpaili Euroviisujen toisessa semifinaalissa 11. toukokuuta, jossa se sijoittui neljänneksi 200 pisteellä ja pääsi finaaliin. Finaalissa se sai 150 pistettä ja saavutti sijan 11.
O'G3NE esittämässä kappalettaan Euroviisujen harjoituksissa.
Maxime Vachier-Lagrave

| Maxime Vachier-Lagrave |
| --- | --- |
 Maxime Vachier-Lagrave vuonna 2021
Henkilötiedot
Koko nimi:  Maxime Vachier-Lagrave
Syntynyt: 21. lokakuuta 1990 (ikä 33)
Kansalaisuus:   ranskalainen
Shakinpelaaja
Titteli:  suurmestari
Elo-luku:  2 736 (marraskuussa 2022) FIDE:n listan sijoitus 16.
Korkein Elo:  2 819 (elokuu 2016)
Aiheesta muualla
www.mvlchess.com
Maxime Vachier-Lagrave (s. 21. lokakuuta 1990 Nogent-sur-Marne, Ranska) on ranskalainen shakin suurmestari. Hän voitti pikashakin maailmanmestaruuden vuonna 2021. Lisäksi hän on voittanut Sinquefield Cup -kutsuturnauksen 2017 ja 2021. 2700chess.com-sivuston mukaan Vachier-Lagraven elokuussa 2016 saavuttama Elo-luku 2819 on shakin historian seitsemänneksi korkein.
Lapsuus ja uran alku

Vachier-Lagrave saavutti suurmestarin arvonimen 14 vuoden ja neljän kuukauden ikäisenä vuonna 2005.